CELEX: 62014CN0217
Language: el
Date: 2014-05-02 00:00:00
Title: Υπόθεση C-217/14: Προσφυγή της 2ας Μαΐου 2014 — Ευρωπαϊκή Επιτροπή κατά Ιρλανδίας

14.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/6
            
         Προσφυγή της 2ας Μαΐου 2014 — Ευρωπαϊκή Επιτροπή κατά Ιρλανδίας
   (Υπόθεση C-217/14)
   2014/C 223/09
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Hetsch, L. Flynn, K. Herrmann)
   
      Καθής: Ιρλανδία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιρλανδία, όσον αφορά την Οδηγία 2009/72/ΕΚ (1) του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ, παρέλειψε να λάβει μέχρι την 3η Μαρτίου 2011 μέτρα για τη μεταφορά στην εσωτερική έννομη τάξη των ορισμών που παρατίθενται στα σημεία 8, 18, 21, 22, 32, 33 και 34 του άρθρου 2 και των απαιτήσεων που θεσπίζονται στις παραγράφους 1 έως 7 και 12 του άρθρου 9, σε συνδυασμό με την παράγραφο 11 του άρθρου 9, στη δεύτερη και την τρίτη περίοδο του άρθρου 16, καθώς και στις παραγράφους 2 και 3 του άρθρου 16, στη δεύτερη περίοδο του άρθρου 38, παράγραφος 1, στις παραγράφους 1, 4 και 8 του άρθρου 39 και στις παραγράφους 1 έως 3, 5 και 7 του άρθρου 40 και, σε κάθε περίπτωση, παρέλειψε να ανακοινώσει τέτοια μέτρα στην Επιτροπή, και επομένως παρέβη τις υποχρεώσεις που υπέχει από το άρθρο 49, παράγραφος 1, της ανωτέρω οδηγίας·
            
         
               —
            
            
               να επιβάλει στην Ιρλανδία χρηματική ποινή, βάσει του άρθρου 260, παράγραφος 3, ΣΛΕΕ, ύψους 20  358 ευρώ ανά ημέρα, από την ημερομηνία εκδόσεως της αποφάσεως του Δικαστηρίου, καταβλητέα στον λογαριασμό των ιδίων πόρων της Ένωσης, λόγω παραβάσεως της υποχρεώσεως ανακοινώσεως μέτρων μεταφοράς στο εθνικό δίκαιο οδηγίας που εκδόθηκε σύμφωνα με τη νομοθετική διαδικασία· και
            
         
               —
            
            
               να καταδικάσει Ιρλανδία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας στην εσωτερική έννομη τάξη έληξε στις 3 Μαρτίου 2011.
   
      (1)  ΕΕ L 211, σ. 55